Diari Oficial de la Generalitat Valenciana


Sumari del DOGV 3764, del 05-06-2000 (2000/4109)

Subhasta. Alienació de la parcel·la D3 resultant de la gestió de la unitat d'execució del sector del Quint.
-----------------------------------------------------------------------------------------------------------

### Dades del document

Número de DOGV
:   3764

Data del DOGV
:   05-06-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/4109


Data del document
:   10-05-2000

Organisme emissor
:   Ajuntament de Mislata

Tipus de document
:   Subhasta

Descriptors 

:   * Mislata
    * contracte administratiu

Subhasta. Alienació de la parcel·la D3 resultant de la gestió de la unitat d'execució del sector del Quint. [2000/A4109]
  
Aprovat pel Ple de l'Ajuntament de data 27 d'abril de 2000 el plec de condicions jurídiques i economicoadministratives que ha de regir la contractació, pel procediment restringit, subhasta, de l'aprofitament urbanístic residencial de la parcel·la D3, que resulta de la gestió de la unitat d'execució del sector del Quint, s'exposa al públic durant huit dies, comptadors des de l'endemà de la seua publicació perquè s'hi puguen atendre les reclamacions.
  
Simultàniament i sense perjuí d'ajornar quan calga el procediment d'adjudicació, en cas que es formulen reclamacions contra el plec, s'anuncia, a través d'aquest edicte, l'obertura del procediment d'adjudicació en la forma que tot seguit s'hi indica:
  
1. Entitat que adjudica
  
Ajuntament de Mislata.
  
Plaça de la Constitució número 8.
  
46515 Mislata.
  
Telèfon: 89 056 43 87; fax: 96 370 38 06.
  
2. Finalitat del contracte
  
Transmissió de l'aprofitament urbanístic residencial (m2/sostre i nombre d'habitatges) de la parcel·la D3 que resulta de l'execució del sector del Quint.
  
3. Tramitació, procediment i forma d'adjudicació
  
Tramitació: ordinària.
  
Procediment: restringit.
  
Manera d'adjudicació: subhasta.
  
4. Pressupost base de licitació
  
448.119.054 pessetes (1.310.958,254 euros) a preu alçat. L'import de la quota d'urbanització, a reserva de la liquidació definitiva, és de 67.515.223 pessetes.
  
5. Garanties
  
- Provisional: 4.362.502 pessetes.
  
6. Obtenció de documentació i informació
  
Ajuntament de Mislata, Negociat de Contractació.
  
Telèfon: 19 964 86 93.
  
7. Requisits específics del contractista
  
Criteris objectius aplicables en la invitació al procediment restringit: els que hi ha en la clàusula cinquena del plec de condicions.
  
8. Presentació de les sol·licituds de participació
  
El termini de presentació de proposicions s'iniciarà amb la publicació de l'anunci de subhasta en el Diari Oficial de la Generalitat Valenciana i conclourà als 10 dies naturals següents al de la seua publicació, en horari de 09.00 a 14.00. Si l'últim és dissabte o festiu, el termini acabarà el dia hàbil posterior següent.
  
Documentació que haurà de contindre la sol·licitud: la que hi ha en el plec de condicions, clàusula sisena.
  
Lloc de presentació: Ajuntament de Mislata. Negociat de Contractació.
  
9. Obertura de les ofertes
  
L'acte d'obertura de sol·licituds tindrà lloc a les 14.00 hores del primer dimecres següent al d'acabament del termini de presentació d'ofertes. En cas que aquest dia siga inhàbil, es traslladarà a l'endemà a la mateixa hora.
  
La mesa de contractació proposarà les sol·licituds seleccionades i es procedirà a invitar els admesos simultàniament i per escrit perquè presenten les proposicions econòmiques en el termini de 15 dies naturals. L'acte d'obertura de proposicions tindrà lloc a les 14.00 hores del primer dimecres següent al de cloenda del termini de presentació. En cas que aquest dia siga inhàbil, es traslladarà a l'endemà a la mateixa hora.
  
10. Despeses d'anuncis
  
A compte de l'adjudicatari.